לכבוד:

רב הכותל והמקומות הקדושים הרב שמואל רבינוביץ'

מנכ"ל הקרן למורשת הכותל מר סולי אליאב

הנדון- הפרות חוזרות ונשנות לתפילת ראשי חודשים בכותל.

אני כותבת לכם מתוך כאב עמוק נוכח המתרחש בכותל בראשי חודשים, ובתמיהה- עד מתי ימשיך המצב שבו אני וחברותי המגיעות להתפלל ולהדבק בה', נדחק ונוזז הצידה על ידי נשים שמגיעות על מנת לחבל בקדושתו של הכותל?  
הקרן למורשת הכותל, כשמה- אמורה להגן על מורשת הכותל. לצערי בחודשים האחרונים התהפכו היוצרות, הקרן מספקת מאבטחות לנשים שמגיעות כדי להפר את הסדר הציבורי. המורשת בכותל חקוקה בהיסטוריה של עמנו כמקום של תפילה לפי הנהוג מדורי דורות, ולכן הייתי מצפה שהקרן תפעיל מאבטחים שיגנו על הנשים הבאות להתפלל לפי מורשת ישראל, ותדאג שמהלך התפילה הנהוג יישמר.

נראה שבחודש האחרון נחצה קו אדום. מנכ"לית נשות הפרובקציה יוכי רפפורט בעזרת אחד מהגברים, הכניסה ספר תורה לעזרת הנשים. הייתי בטוחה שבאותו שלב המאבטחים שאמורים לדאוג לסדר הציבורי, ידאגו לדבר ויעצרו את חילול הכותל ואת המהומה שנוצרה ונוכל אנו נשים הבאות להתפלל להמשיך בתפילה. אבל שוב במקום לשמור על הסדר הציבורי דאגה הקרן לשמירה על אלו שמפירות את הסדר.

לכן אבקש ממך לקראת ראש חודש הבא אחד לדאוג ולבקש את הרחקתה של מי שמפירה את הסדר הציבורי, ובנוסף לדאוג למאבטחות שיגנו על המתפללות מפני נשות הכותל שדוחקות אותן ממקומן.

בתודה ובברכה שנזכה שתפילות בראשי חודשים יהוו מוקד לתפילה והתקדשות ללא הפרעות מחוגים קיצונים.

בברכה,

(שם הכותבת)